
מדינת ישראל
משרד החינוך 
המשנה למנהל הכללי וסמנכ"ל בכיר למינהל ולמשאבי אנוש

אגף רכש מכרזים והתקשרויות
ירושלים, 12 באוגוסט 2013
ו' באלול, תשע"ג
מכרז היקפים משתנים מס' 7/7.2013: מתן שירותים מינהליים להפעלת תוכניות הזנה 
של משרד החינוך

סיכום תשובות לשאלות שהגיעו עד לתאריך 22.7.2013
1. כללי

1. המועד האחרון להגשת הצעות למכרז שבנדון הינו 19.8.2013 שעה 11:00.
2. במכרז זה אין דרישה מהמציעים המגישים הצעה לשלם דמי השתתפות. 

3. נוסח ערבות הבנקאית/ערבות חברת הביטוח או הוראת הקיזוז חייב להיות זהה לנוסח המצורף למכרז זה, לרבות הסכום ותוקף הערבות בהתאם לדרישות שבמכרז זה.
הערבות/הוראת הקיזוז להגשת ההצעה לא תהיה צמודה.
הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.

4. בהצעה יש להציג את ניסיונו של המציע והיקפי הפעילות כמפורט בדרישות הסף ויש לצרף את כל המסמכים להוכחת הניסיון ועמידה בדרישות הנ"ל.

יש לוודא כי כל המסמכים תקפים למועד הגשת ההצעה.
5. את ההצעה יש למלא עפ"י המבנה המצורף לחוברת המכרז ולהקפיד על מילוי כל הפרטים ועל הגשת כל המסמכים עם כל החתימות הנדרשות של הגורמים השונים. 

ניתן להוסיף דפים ולהרחיב מידע בהצעה על מנת להבהיר את היקף פעילותו ויכולתו של המציע לבצע את העבודה.

6. בנספח מספר 2 למכרז זה מצורף חוזה ההתקשרות. 
על המציע למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.

פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז. יש לצרף את החוזה החתום לחוברת ההצעה המוגשת למשרד.

7. בסעיף הצעת המחיר יש לפרט את כל מרכיבי הצעת המחיר ללא יוצא מן הכלל. 

חוסר במחיר באחד או יותר מהסעיפים, יפסול את ההצעה מאחר ולא ניתן להשוותה להצעות אחרות. 

8. עפ"י טופס השוואת ההצעות המצורף למכרז מי שמציג נתונים מעבר לדרישות הסף, נהנה מציון גבוה יותר בהתאמה.


9. אם המציע יתקל בשאלה בעלת חשיבות, במהלך הכנת הצעתו, לאחר המועד האחרון להעברת השאלות, הוא רשאי להגיש את שאלתו אך ורק בכתב, ע"ג נייר פירמה שלו עם ציון שם המכרז ומס' המכרז, לפקס מס' 02-5602000.

אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תנתן בכתב בלבד וכן תפורסם באתר, לפי שיקול דעת האגף.
10. סיכום תשובות זה מהווה חלק בלתי נפרד מהמכרז ויש לצרפו להצעה כשהוא חתום על ידי המציע. ניתן להוריד סיכום תשובות זה מאתר האינטרנט שכתובתו:


     WWW.EDUCATION.GOV.IL/MICHRAZIM/
ומאתר מינהל הרכש הממשלתי בכתובת: HTTP://WWW.MR.GOV.IL
11. הפעילות כפי שמפורטת בכתב המכרז, בוצעה בעבר ע"י העמותה לתפנית בחינוך מיסודה של קרן רש"י.

12. למען הסר ספק ולתשומת לב המציעים, במסגרת סיכום התשובות לשאלות אין התייחסות לשאלות שמהותן בדיקה של עמידת המציעים בדרישות המוגדרות במכרז, לא כל שכן עמידה בדרישות הסף.
הגשת ההצעה תוך הוכחת עמידה בדרישות הסף, הינה באחריות המציע בלבד. 
רק לאחר המועד האחרון להגשת ההצעות, יחל תהליך בדיקת ההצעות לגופן.

2. רשימת הנספחים
1. להלן רשימת הנספחים המצורפים למכרז:

	1. קביעת מועד תשלום לספקים ולזכאים אחרים

	64

	2. חוזה התקשרות

	67

	3. מבנה דו"חות ביצוע (מצ"ב קובץ Excel)
 
	80

	4. נוסח קול קורא לדוגמא להצטרפות מאגר ספקים (מצ"ב קובץ PDF)

	80

	5. חוק ארוחה יומית לתמיד (מצ"ב בקובץ  Word)

	80

	6. פורמט לדוגמה של טפסי הבקרה (מצ"ב בקובץ  Word)

	80

	7. חוברת הנחיות למוסדות חינוך (מצ"ב בקובץ  Word)

	80

	8. חוברת הנחיות לספקי מזון (מצ"ב בקובץ  Word)

	80

	9. איפיון למערכת ניהול ההזנה (מצ"ב בקובץ  Word)

	80

	10. תיאור מערכת ההזמנות וניהול הידע (מצ"ב בקובץ  Word)

	80

	11. אבטחת מידע למיקור חוץ

	81

	12. טופס הגשת הצעה

	92

	13. טבלת השוואת הצעות

	139


לתשומת לב המציעים ישנם נספחים המצורפים למכרז כקבצים נפרדים.

כפי שניתן לראות ברשימה לעיל, ליד כל נספח מצויין מה מספרו, מהו נושא הנספח ובאיזה פורמט מצורף.

כל הנספחים לרבות כתב המכרז, חוברת ההצעה, טבלת השוואת ההצעות, הבהרות למכרז, מפורסמים באתרי האינטרנט כדלקמן:

באתר האינטרנט של המשרד:                    WWW.EDUCATION.GOV.IL/MICHRAZIM/
ובאתר מינהל הרכש הממשלתי בכתובת: HTTP://WWW.MR.GOV.IL                                 
2. במסגרת הבהרה מספר 1 מתאריך 17.7.2013 פורסמו  נספחים נוספים כדלקמן:

(1) נספח 2 (קובץ אקסל) – רשימת מוסדות החינוך (בתי ספר וגנים) ומספר התלמידים מפולחים לפי סוגי התוכניות והרשויות המשתתפות בתוכנית.
(2) נספח 3 (קובץ אקסל) – מאגר ספקי המזון לשנה"ל תשע"ג.
(3) נספח 4 (קובץ pdf) – רשימת מק"טים מוצרים מאושרים לתכנית ההזנה תשע"ג.
גם הנספחים הנ"ל מפורסמים באתרי האינטרנט המפורטים לעיל ומהווים חלק מהבהרה מספר  למכרז בעקבות שאלות של מציעים.

למען הסר ספק, נספחים אילו הינם נספחים נוספים ואינם הנספחים המופיעים ברשימת הנספחים המצורפים לכתב המכרז.

3. בכל מקרה של תקלה בפתיחה ו/או הורדה של קבצים מאתר מינהל הרכש הממשלתי ניתן לפנות לתמיכה טכנית לדואר אלקטרוני rechesh_support@mof.gov.il .
3. פרק 2 – הגורמים אליהם מופנה המכרז (דרישות הסף)
1. סעיפים 2.2-2.3, עמוד 4
(1) סעיף 2.2 נשאר ללא שינוי.
(2) בכל מקרה של קיום חשש לניגוד עניינים של בעלויות וחברות בנות ו/או אחות של בעלויות, המשרד רשאי, עפ"י שיקול דעתו הבלעדי לקבוע כי המציע לא יוכל לזכות במכרז זה, כל זאת כאמור בסעיפים הנ"ל במכרז.
2. סעיף 2.4.6, עמוד 5
(1) הסעיף נשאר ללא שינוי.
(2) ההיקף הכספי כאמור בסעיף זה, מתייחס לתקציב השנתי של הפרויקט.
4. פרק 3 – הגדרות
סעיף 3.26, עמוד 8
המציע הזוכה במכרז זה, יוכל לקבל ולראות את אתר האינטרנט לניהול התוכנית.
5. פרק 4 – תיאור הפרויקט והיקפו
1. כללי
(1) המשרד פועל להגיש בקשה להארכת ההתקשרות הנוכחית אולם ככל שלא יתקבל אישור ועדת הפטור באוצר, הפעילות מתוכננת להתחיל לקראת שנת הלימודים תשע"ד כאשר כל נושא ההעירכות והחפיפה הינם בהתאם למפורט במכרז ובפרק החפיפה.
(2) לתשומת לב המציעים להבהרה מספר 1 מיום 17.7.2013 צורפו הנספחים הבאים: 
1. נספח 2 (קובץ אקסל) – רשימת מוסדות החינוך (בתי ספר וגנים) מפולחים לפי סוגי התוכניות והרשויות המשתתפות בתוכנית.
2. נספח 3 (קובץ אקסל) – מאגר ספקי המזון לשנה"ל תשע"ג.
3. נספח 4 (קובץ pdf) – רשימת מק"טים מוצרים מאושרים לתכנית ההזנה תשע"ג.
4. סעיף 4.1, עמוד9
המוסדות הכלולים במסגרת מכרז זה הינם עפ"י המפורט בסעיף זה במכרז.
5. סעיף 4.2-ב', עמוד 11
(1) האחריות לגבייה מההורים מוטלת על הרשות המקומית וזאת כאמור בסעיף 4.1.1-ג', בהתאם לנקבע עפ"י חוק ארוחה יומית, כל רשות מקומית תשתתף במימון ארוחה יומית במוסדות החינוך שבתחום שיפוטה, ולשם כך תהיה הרשות רשאית לגבות מההורים תשלומים בשיעורים שיקבע השר, הכל כאמור בחוק ארוחה יומית לתלמיד.

(2) המשרד הינו הגורם היחיד שמשלם לקבלן עבור ביצוע הפעילות. התשלום לקבלן מתחלק לשני נושאים עיקריים: תשלום לקבלן לצורך תשלום לספקי המזון ותשלום לקבלן בגין מתן השירותים המינהלים להפעלת תוכניות ההזנה של המשרד. 
כל התשלומים ותנאי התשלומים הנוגעים להפעלת התוכנית מפורטים במכרז.
6. סעיף 4.3, עמוד 11
(1) בנתונים המפורטים בסעיף זה תיתכן חפיפה בין מספר תוכניות שעשויות לפעות באותו מוסד.
בנספח מספר 2 שצורף להבהרה מספר 1 מיום 17.7.2013 מפורטים מוסדות החינוך לפי תוכניות.
(2) יתכנו מקרים של מוסדות בהם מתקיימת יותר מתכנית הזנה אחת.
בכל מקרה כל תלמיד מקבל ארוחת צהריים אחת ובאותו מוסד פועל ספק מזון אחד בלבד.
(3) התקציב המופיע בסעיף זה הינו תקציב של תוכנית ההזנה המשקף את עלויות הספקת המזון לתלמידים.
המקורות התקציביים למימון העלויות הנ"ל, מתחלקות בין משרד החינוך, ההורים והרשויות (כאשר חלק הרשויות וההורים נגבה ע"י המשרד).
(4) כמפורט בסעיף 4.1.3 במכרז, תוכנית ציל"ה הינה תוכנית חדשה.
(5) כאמור בסעיף זה במכרז, למשרד שמורה הזכות לצמצם היקפים אילו בהתאם לשיקולי הממשלה והתקציב השנתי הקיים לנושא ולתכניות השונות.
7. סעיף 4.6, עמוד 12
כאמור בסעיף זה במכרז הקבלן יקבל מהאגף את קובץ נהלי עבודה של הפרוייקט.
8. סעיף 4.8, עמוד 13
המציע הזוכה במכרז זה יקבל את המערכת הממוחשבת המנוהלת כיום לרבות המאגרים השונים.
למען הספר ספק, מאגר הספקים הינו של משרד החינוך והקבלן מפעיל אותו עבור המשרד. 
המשרד קובע את כללי ההפעלה ומאשר הכנסה והוצאה של ספקים בהתאם לצורך.

9. סעיף 4.8.1, עמוד 13
(1) כאמור בסעיף זה במכרז, הקבלן שיבחר באמצעות מכרז זה, יקבל את הרשימה הקיימת וימשיך לנהל אותה.
בנוסף, עפ"י הצורך ו/או דרישת המשרד הקבלן ירחיב את המאגר באמצעות קול קורא שיפורסם על ידו במתכונת דומה למוגדר בנספח 4 למכרז.
הקבלן יערוך ויכין את הקול קורא ויביאו לאישור המשרד לפני הפרסום. 

בנספח 4 למכרז מובא לדוגמא בלבד נוסח אחד לקול קורא על פיו הוקם המאגר הקיים.

למען הסר ספק, הקבלן ירכז ויבחן את ההצעות אשר יתקבלו עפ"י קריטריונים שיוכנו מראש ויאושרו ע"י המשרד.
(2) יש להוסיף לאמור בסעיף זה במכרז כדלקמן:
"הקבלן יוודא כי בידי ספק המזון המספק מזון בפועל למוסדות החינוך ביטוחים נאותים כנדרש על ידי משרד החינוך או הרשות המקומית והוא מחזיק באישור ביטוח מתאים חתום על ידי מבטח כנדרש על ידי הגורמים האמורים".
לאור האמור לעיל, יש להחליף את נוסח סעיף 8.2 שבנספח מספר 4 למכרז בנוסח המצורף כנספח א' לסיכום זה.
מובהר בזאת כי ככלל שנוסח הקול קורא שמובא בנספח מספר 4 למכרז הינו לצורך דוגמה בלבד, לעומת זאת הנוסח של סעיף הביטוח החדש כפי שהוא מובא בסיכום זה הינו מחייב.

(3) כאמור בדוגמת הקול קורא שבנספח 4 למכרז, בסעיף 3.9.5 קיימת התחייסות לעניין החובה לתעודת כשרות של ספקי המזון.
(4) על הקבלן לנהל את נתוני המאגרים בבסיס נתונים של המערכת כמוגדר במכרז.
10. סעיף 4.8.2, עמוד 15

מאגר חומרי הגלם מנוהל באופן נפרד מהמערכת המרכזית.
הקבלן שיבחר באמצעות מכרז זה, יקבל את הרשימה הקיימת וימשיך לנהל ולעדכן אותה.
11. סעיף 4.8.4, עמוד 15

המשרד מעביר את מאגר המוסדות בכל שנה לקבלן שמקים אותה במערכת הממוחשבת.
12. סעיף 4.10, עמוד 16
קבלן ההזנה הינו האחראי על כל התפקידים כפי שמנוסחים בנוסח המכרז.
בכל מה שאינו מוסיף תפקידים על קבלן ההזנה מעבר לנדרש במכרז זה, רשאי המשרד לתת הנחיות שונות.
13. סעיף 4.10.2, עמוד 17
התהליך העיסקי המרכזי בניהול השוטף, המפורט בסעיף זה הינו תהליך ממוחשב.
14. סעיף 4.10.2-(4), עמוד 17

הרכז האזורי מכין את הרשימה על בסיס הנתונים מהמערכת הממוחשב.
15. סעיף 4.10.2-(6), עמוד 17

כאמור בסעיף זה במכרז, על רכז תפעול ארצי להכין מסמך מנומק המציע הקצאת מנות בין ספקי המזון עפ"י הכללים האמורים במכרז זה.
16. סעיף 4.11.1, עמוד 20
תהליך העבודה מול ספקי המזון ברמה השוטפת, נעשה רק באמצעות המערכת, לאחר חתימה על הסכם ברמה ידנית.
כלל המסמכים של ספקי המזון מנוהלים במערכת ניהול מסמכים נפרדת.
17. סעיף 4.11.2, עמוד 20

המשרד יעביר לקבלן את כל הנתונים הרלוונטיים לגבי ספקי המזון.

18. סעיף 4.12.2, עמוד 23
(1) פניה דחופה – פניה המתקבלת בנושא של מזון שלא הגיע בזמן, מזון שלא הגיע בכלל, מזון שלא הגיע בכמות מספיקה, תלונות על המזון בנושאים תברואתיים כגון טמפ' נמוכה, ריח, מזון החשוד כמקולקל וכו'.
פניה רגילה – כל יתר הפניות.
(2) טיפול בפניות שעניינם שינוי בכמויות המנות מנוהלים במערכת המרכזית.
(3) בדיקות המעבדה שהקבלן יידרש לבצע יהיו יזומות ע"י המשרד או יכולות להיות יזומות ע"י הקבלן באישור המשרד.
19. סעיף 4.12.3-(2), עמוד 25 וסעיף 4.15.9, עמוד 28
בסעיף 4.12.3-(2) הקבלן נדרש לבצע בדיקת מעבדה של מנות המזון וזאת במטרה לבדוק תכולת המנה ורכיבי המזון המותאמים לתלמידים במסגרת תוכנית ההזנה.
כמות הבדיקות שיתבצעו בנושא זה יעמוד על כ- 60 בדיקות מעבדה בשנה. 

כל זאת במסגרת בדיקת התפריטים.
בסעיף 4.15.9 הקבלן נדרש לבצע בדיקת דגימות המזון  שנלקחו במסגרת הבקרה , וזאת במטרה לבדוק את המנה המסופקת  לתלמידים במסגרת תוכנית ההזנה. כמות הבדיקות שיתבצעו בנושא זה יעמוד על כ- 700 בדיקות בשנה.
כל זאת במסגרת בדיקת דגימות מזון במעבדות מורשות.
20. סעיף 4.12.3-(5), עמוד 25
בדיקת ההתאמה, בין המזון המסופק לתפריט, נעשית באופן שוטף ולפחות אחת לחודש פעילות, בגין כל מוסד, כוללת בדיקת שטח והשוואת הדיווח המתקבל מהמוסד מול התפריט הקיים ברשות הקבלן, כמוגדר במכרז זה.
21. סעיף 4.12.4, עמוד 26
הסעיף נשאר ללא שינוי.
22. סעיף 4.13, עמוד 27
(1) התשלום לספקי המזון יהיה עפ"י האמור במכרז זה, כל זאת בהתאם להגדרה של המשרד לעניין ולהנחיות החשב הכללי. 
במידת הצורך סעיף התשלום יעודכן בהתאם בנוסח של קול הקורא החדש.

(2) התשלומים משולמים מהמערכת הפיננסית על בסיס הנתונים המנוהלים במערכת התפעולית.
ניתן לפתח ממשקים בין מערכת התפעול לכספים.
כל הספקים מוקמים במערכת הפיננסית לצורך תשלומים.

23. סעיף 4.14, עמוד 27

הבקרה החיצונית של המשרד עוסקת בבקרה מינהלית פרטנית במוסדות על ביצוע ההזנה ובקרה במפעלים. 
בכל מיקרה, בקרה זו איננה פוטרת את מחויבות קבלן ההזנה בדרישות הבקרה עפ"י המוגדר במכרז זה.
24. סעיף 4.15.1, עמוד 28
על הקבלן לבצע בדיקת דגימת מזון לכל אחד מהספקים וזאת בתדירות ממוצעת של אחת לחודש פעילות, כמוגדר במכרז זה.

25. סעיף 4.15.2, עמוד 28
באחריות הקבלן לוודא כי המעבדה הינה בעל הסמכה מטעם הרשות הלאומית להסמכת מעבדות.
26. סעיף 4.16, עמוד 29

כאמור בסעיף זה, הקבלן ינהל מעקב שוטף אחר ביצוע הבקרות וזאת באמצעות רישומם בקובץ ממוחשב.
27. סעיף 4.17, עמוד 29

כאמור בסעיף זה במכרז, הקבלן יקבל מהמשרד את מערכת הזמנות וניהול מידע אינטרנטית שתשמש את כל הגורמים המשתתפים בפעילות: הקבלן, רכזי השטח, ספקי מזון, בתי הספר, גני הילדים (באמצעות רכזת גני ילדים בישוב), הגורמים הרלוונטיים במשרד וכל גורם נוסף שיאושר על ידי היחידה לתכניות משלימות למידה במשרד.
בנספח מספר 10 למכרז מובא תיאור מערכת ההזמנות וניהול הידע

בנספח מספר 9 למכרז מובא אפיון המערכת לניהול ההזנה

באתר האינטרנט הייעודי לתוכנית יהיה ניתן לנהל הזמנות ספקים מהמוסדות ברמה היומית ודיווחים שוטפים של הרכזים הבית ספריים והגננות (באמצעות הרכזת), בכל מוסדות החינוך.

על הקבלן יהיה להפעיל את המערכת הנ"ל באמצעות הציוד שיעמיד לצורך הפעלת המערכת וזאת בצורה המיטבית. 
כמו כן עליו לקחת בחשבון את עלויות תחזוקת הציוד הנ"ל.

הקבלן רשאי להתקשר עם החברה שפיתחה את המערכת כפי שמצויין בנספח מספר 10 או להתקשר עם כל גוף אחר לצורך ביצוע הפעילויות הנדרשות בנספח 10.
אין מערכת נוספת המסופקת ע"י המשרד.
28. סעיף 4.17.2, עמוד 30
(1) אופן ניהול ההזמנות מספקי המזון יהיה עפ"י האמור במכרז זה, כל זאת בהתאם להגדרה של המשרד לעניין. 

במידת הצורך סעיף הנוהל יעודכן בהתאם בנוסח של קול הקורא החדש.

(2) כל הנושאים המפורטים בתרשים הזרימה המובא בסעיף זה קיימים כיום במערכת.

29. סעיף 4.17.4, עמוד 32
הקיזוזים מהרשויות המקומיות יתבצעו עפ"י המפורט בסעיף זה במכרז.
30. סעיף 4.17.5, עמוד 33
(1) בסעיף זה במכרז מפורטות דרישת המשרד למבנה ולפירוט הנדרש בדו"חות הביצוע. דו"חות הביצוע יוגשו במתכונת ובמועדים כמפורט בסעיף.
(2) דוחות הביצוע מופקים מהמערכת ההמוחשבת. ניתן להשתמש בתשתית דוחות הקיימים כיום.
31. סעיף 4.19.4, עמוד 35
על הקבלן להגיש את הדוחות כפי שנדרש בסעיף זה.
2. פרק 5 – כא האדם של הקבלן והאמצעים הנדרשים לביצוע המכרז
1. סעיף 5.12, עמוד 38
סעיף זה במכרז מפרט את כ"א הנדרש מהקבלן לביצוע הפרוייקט.

2. סעיף 5.12.1, עמוד 38
יש לשנות את דרישות הניסיון של מנהל תוכנית ההזנה כלדקמן:

" בעל ניסיון של 3 שנים בתוך 7 שנים אחרונות לפחות בניהול פרוייקטים לוגיסטיים הכוללים מעקב ודיווח תפעולי  ובקרה תקציבית, כל זאת בהיקף של לפחות פרוייקט אחד שתקציבו השנתי עמד על 10,000,000  ₪ לפחות. "
דרישות ההכשרה נשארות ללא שינוי.

דרישות ההכשרה והניסיון שעל מנהל תוכנית ההזנה לעמוד בהם הינם כמפורט בסעיף זה לעניין הניסיון ובמכרז לעניין ההכשרה ומהווים כקריטריונים לבחינה ומתן הציון כמפורט בטבלת השוואת ההצעות.
3. סעיף 5.12.2, עמוד 39
יש לשנות את דרישות הניסיון של רכז תפעול ארצי כלדקמן:

" בעל ניסיון של 3 שנים בתוך 7 שנים אחרונות לפחות בניהול פרוייקטים לוגיסטיים הכוללים מעקב ודיווח תפעולי  ובקרה תקציבית, כל זאת בהיקף של לפחות 2 פרוייקטים שתקציבו השנתי  של כל פרוייקט עמד על 4,000,000  ₪ לפחות. "
דרישות ההכשרה נשארות ללא שינוי.

דרישות ההכשרה והניסיון שעל רכז תפעול ארצי לעמוד בהם הינם כמפורט בסעיף זה לעניין הניסיון ובמכרז לעניין ההכשרה ומהווים כקריטריונים לבחינה ומתן הציון כמפורט בטבלת השוואת ההצעות.

4. סעיף 5.12.3, עמוד 39
היקף העסקה וחלוקת התפקידים היא בידי הקבלן המשרד באמצעות המכרז מגדיר את סטנדרט כ"א, דהיינו היקף תפקיד לפי קריטריון אזור ומספרי מוסדות.
5. סעיף 5.12.5, עמוד 40
(1) במיניין המוסדות כאמור בסעיף זה, ניתן להתייחס כדלקמן:

מוסדות =בתי ספר וגנים, כאשר 3 גני ילדים הינם שווה ערך לבי"ס אחד.

(2) דרישות ההכשרה והניסיון שעל תזונאי איזורי לעמוד בהם הינם כמפורט בסעיף זה במכרז.
6. סעיף 5.14, עמוד 41
המערכת הממוחשבת הנדרשת בסעיף זה הינה מערכת פנימית של הקבלן לצורך ניהול ותפעול הפרויקט בלבד.

3. פרק 6 – פיצוי מוסכם
הסעיף נשאר ללא שינוי.
4. פרק 7 – חפיפה
תנאי החפיפה הינם כמפורט בסעיף זה במכרז.
תקופת ההתקשרות עם מציע שיזכה במכרז זה, הינה כמפורט בפרק 17 במכרז.

למען הסר ספק, מציע שיזכה במכרז זה יידרש לבנות את תוכנית הפעילות לשנת הלימודים תשע"ד.
5. פרק 10 – הדרישות לאבטחת מידע

1. הקבלן יישא בעלויות התאמת המערכת לדרישות אבטחת המידע.
2. סעיף 10.7, עמוד 45
יש לשנות את זמן ההיערכות האמור בסעיף זה ל- 3 חודשים מחתימה על החוזה.
3. סעיף 10.8, עמוד 45
(1) על הקבלן לבצע בדיקות אבטחת מידע כפי שנדרש במכרז.
(2) כאמור בסעיף זה במכרז, הקבלן יידרש להעביר אישור של מומחה אבטחת מידע מתוך רשימת מומחי אבטחת מידע שתועבר אליו ע"י המשרד.
6. פרק 11 – אחריות משפטית

הסעיף נשאר ללא שינוי.
7. פרק 12 – ביטוח, שיפוי ופיצוי

לתשומת לב המציעים, נוסח הפרק שונה בהתאם לאמור בהבהרה מספר 2 מיום 23.7.2013
אין המציע נדרש לצרף במועד הגשת ההצעה את הנספח לעריכת הביטוחים חתום ע"י חברת הביטוח.
עם החוזה החתום יידרש המציע הזוכה במכרז זה, לצרף את נפסח עריכת הביטוח חתום ע"י חברת הביטוח. יש  לשים לב, כי חברות הביטוח נוטות לשנות את הנוסח וכי באחריותו של המציע להקפיד על נוסח התואם את הנוסח המצורף להבהרה זו.

כל בקשה לשינוי או הבהרה לגבי הדרישות הנ"ל יש להפנות במסגרת שאלות ובירורים כאמור בסעיף 1.1 במכרז בלבד. התייחסות תינתן אך ורק באופן האמור בסעיף זה.

ככל שיערכו שינויים ע"י המציע בנספח הביטוח, הם לא ילקחו בחשבון ובכל מקרה המציע הזוכה במכרז ידרש לצרף לחוזה החתום על ידו את הנוסח שנדרש בהבהרה זו חתום ע"י חברת הביטוח.
8. פרק 13 – תנאי תשלום

1. כללי
(1) כל התשלומים ותנאי התשלומים הנוגעים להפעלת התוכנית מפורטים במכרז זה ובפרט בפרק זה במכרז.
(2) משרד החינוך יעביר את התמורה לפקודת הקבלן ולחשבון הבנק שיוצג על ידו.
2. סעיף 13.1, עמוד 49
יש לתקן את ההפניה שבסעיף זה לסעיף 14.1.
3. סעיף 13.3, עמוד 49
תשלום המשרד עבור חלק הרשויות המקומיות בבקשת התשלום יבוצע על פי הקיזוז בפועל שנעשה על ידי המשרד מהרשויות המקומיות.

המשרד מקזז מהרשות ומעביר הן את חלק המדינה והן את חלק הרשות לקבלן.
4. סעיף 13.4, עמוד 49
התשלומים המפורטים בסעיף זה במכרז מתייחסים לתשלומים שעל הקבלן יהיה לשלם לספקי המזון.

התשלומים המגיעים לקבלן בגין ביצוע שירותים הניהוליים שבמסגרת מכרז זה,  אלו יתבצעו על פי הוראות החשב הכללי כמוגדר בסעיף 13.15 במכרז זה.
5. סעיף 13.6, עמוד 50
כאמור בסעיף 13.5 במכרז, נוסח אישור רואה החשבון יקבע על ידי המשרד. 
לאישור תצורף רשימה שתכלול את שמות ספקי ההזנה ואת הסכום ששולם לכל אחד מהם בפועל. 
6. סעיף 13.7, עמוד 50
הסעיף כמפורט במכרז מסביר באופן ברור את הדרישות בכל הנוגע להתנהלות התשלומים של המשרד מול הקבלן.
7. סעיף 13.8, עמוד 50
הערבות המפורטת בסעיף זה הינה עבור התשלום על חשבון לחודש האחרון לשנת הלימודים. 

ערבות זו הינה בנוסף לערבות הביצוע הנדרשת בסעיף 23.2.
9. פרק 14 – מבנה ותכולת ההצעה
1. סעיף 14.1, עמוד 52
(1) כאמור בסעיף זה במכרז, אם וככל שהמחיר המוצע על ידו יהיה נמוך הוא לא יחשב כבלתי סביר ובתנאי שהמציע יראה כי המחיר הנמוך נובע מהשתתפותו בחלק מהעלויות האפקטיביות.
(2) לעניין יחידת החישוב של סעיף ספק מזון פעיל ממאגר הספקים – היחידה הינה ספק מזון פעיל לחודש.
(3) התקורה לספק שאינו נכלל במאגר תהיה כתקורה הנמוכה במדרגות התקורות לספקים.
2. סעיף 14.3, עמוד 53
על המציע לפרט את בעלי התפקידים הנדרשים עפ"י המוגדר בסעיף זה במכרז.
10. פרק 15 – הקריטריונים לבחירת הקבלן
בדיקת סעיפי האיכות תתבצע בהתאם למפורט בטבלת השוואת ההצעות המצורפות בנספח 13 למכרז זה.
11. פרק 23 – מהגוף הזוכה להלן יידרש
סעיף 23.2, עמוד 59
עפ"י הוראת חשכ"ל מספר 7.7.1, סעיפים 4.7.1.3-4.7.1.4:

הערבות תהיה צמודה בהתאם לתנאי ההצמדה של העסקה.
בעסקאות שבהן התחייב המשרד לתנאי תשלום צמודים למדד כלשהו או למטבע זר כלשהו – יהיו תנאי ההצמדה של הערבות זהים לתנאי התשלום.
12. פרק 24 – מהגוף הזוכה להלן יידרש
סעיף 24.1.3, עמוד 60
כאמור בסעיף זה במכרז, ניתן להגיש מספר כתבי ערבות מציע ובלבד שהסכום הכולל שלהם יהיה תואם את הסכום הכולל הנדרש במכרז. כל כתבי ערבות המציע יהיו בנוסח הנדרש וישאו את התאריכים.

הערבות תישא את תאריך המועד להגשת ההצעה למכרז ותהיה בתוקף עד לתאריך: 19.11.2013.

הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.

נוסח ערבות המציע יהיה תואם לנוסח המצורף למכרז (בנספח 12). 
הצעות שלא תצורף אליהן ערבות מציע כנדרש תיפסלנה על הסף.

13. נספח מספר 11 – אבטחת מידע למיקור חוץ
סעיף 3.12, עמוד 86 וסעיף 3.14, עמוד 87
1. השרתים ימוקמו ב- Data Center מוכר ומבוקר (ברמת החווה של בזב"ל, מד-1 וכו').
על הקבלן להתאים את המערכת ולהפעיל את המערכת בהתאם לדרישות אבטחת המידע שהוגדרו במכרז ונספח אבטחת מידע למיקור חוץ.

2. כיום המערכת יושבת על שרת פיזי אחד שמחולק לחמישה שרתים וירטואליים (VMware) שנותנים שירותים שונים . בהתאם לדרישת המסמך 3.23.5 יידרש להוסיף לפחות שרת נוסף ולייצר Cluster על מנת להבטיח את הזמינות במקרה של נפילת השרת הפיזי. השרתים הפיזיים שיש ווירטואליזציה חייבים להיות ייעודיים  לפרויקט ולא לשרת למטרה כל שהיא אחרת ולענות לכל דרישות אבטחת מידע במסגרת המכרז.

3. בשרתים יותקנו אפליקציות שנדרשות לספק לניהולו תפעול תקין שלכל הצורכים שהוגדרו לספק במסגרת המכרז. אחריות על הקמה/תפעול/תחזוקה/אבטחת מידע של המערכת מוטלת על הספק.
4. כיום מבוצע שימוש בשלושה בסיסי נתונים מסוג  SQL Server 2008(אחד- לאפליקציות, אחד לדוחות, ואחד לפיתוח).
5. היישום מבוסס/י בוסס על טכנולוגיית WEB. 
לא נדרשים קווי תקשורת ייעודיים למשרד החינוך.

6. מדובר כיום על כ- 1,600 משתמשים (פוטנציאל המוסדות הינו כ- 7,000). 
מספר המשתמשים יכול להשתנות ולגדול בהתאם לצורך העסקי של משרד החינוך. דרישות אבטחת מידע בנושא הזדהות מפורטים בנספח אבטחת מידע. 
לא מוגדרת דרישה מנדטורית להזדהות באמצעות OTP, אך המערכת תהיה חייבת לשבת מאחורי WAF (Firewall אפליקטיבי) ,שאינו קיים היום, זאת בהתאם לסעיף 3.23 בנספח אבטחת מידע.

7. דרישה לסגמנטציה באתר הספק היא דרישה מנדטורית שהוגדרה בנספח אבטחת מידע ותצטרך להיות ממומשת ע"י הספק שייבחר . 
דרישות תקשורת מפורטים בסעיף 3.20 של נספח אבטחת מידע. עבודה של משתמשים במערכת תבוסס על יישוםWEB  מוצפן על בסיס תשתית אינטרנט.
8. לא מדובר בשימוש בהתקני SMART CARD.
14. נספח מספר 12 – טופס הגשת ההצעה
1. על המציע למלא את כל הפרטים הנדרשים, לצרף את כל המסמכים ולהגיש את חוברת הצעה ב- 2 העתקים.
בנוסף, על המציע לצרף להצעתו 2 תקליטורים כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.
2. על המציע לסמן בדף 4 של טופס הגשת ההצעה את העמודים שהוא לא מעוניין לחשוף והיה ויזכה במכרז ולפרט את הנימוקים למניעת החשיפה.
בכל מקרה מובהר בזה כי ועדת המכרזים הינה הגורם המוסמך להחליט אם מדובר במידע שניתן לחשוף אותו אם לאו.
3. סעיף 10 – ניסיון המציע ועבודות דומות – יש לפרט את שם הלקוח עבורו בוצעה העבודה, שם איש הקשר אצל הלקוח אשר ליווה את העבודה שאיתו אפשר לברר פרטים על אופן הביצוע ואת מס' הטלפון העדכני של איש הקשר. יש להקפיד שכל הפרטים הינם נכונים ומדויקים. 
תשומת לב המציעים, מופנית בעניין זה, לסעיף 2 בהבהרה מספר 1 מיום 17.7.2013.
4. סעיף 11 – נתוני מנהל תוכנית ההזנה המיועד – יש לפרט את ניסיונו של מנהל תוכנית ההזנה המיועד ולצרף קורות חיים מפורטים ותעודות הסמכה. 
יש להקפיד על תאימות בין האמור בסעיף 11 לבין קורות החיים.
5. סעיף 12 – נתוני בעלי התפקידים הבאים: רכז תפעול ארצי - יש לפרט עבור כל אחד מבעלי התפקידים המיועדים את ניסיונו ולצרף קורות חיים מפורטים ותעודות הסמכה.
יש להקפיד על תאימות בין האמור בסעיף 12 לבין קורות חיים של כל אחד מבעלי התפקידים.
6. סעיף 13 – נתונים על הצוות של המציע המתוכנן לפעול ולסייע למכרז זה – על המציע לפרט את שמות העובדים שעומדים לרשותו בתחומים שונים תוך פירוט הכשרתם, ניסיונם ותפקידם במכרז זה.
7. סעיף 14 – הצעת מחיר – חובה למלא את כל הסעיפים שבהצעת המחיר במלואם.
יש למלא את הטבלה במלואה.

יש לכלול בהצעת המחיר את כל העלויות של המציע. הצעת המחיר הינה סופית ולא תשולם לקבלן כל תמורה נוספת. 
יש לצרף דפי עזר לחישוב הסעיפים השונים בהם יפורטו כל מרכיבי העלות של הקבלן בחלוקה להוצאות קבועות והוצאות משתנות.

דפי עזר אלו משמשים לבחינת סבירות ההצעה.
8. עמוד 118 – יש לשנות את הכותרת ל: נספח ב' – מסמכים נדרשים מהמציע – הגוף המתקשר.
15. נספח מספר 12 – טופס הגשת ההצעה

1. חוות הדעת על המציע ועל המנהל המוצע תילקח בהתאם למוגדר בסעיף 14.2, 14.3.1, 15.1.2, 15.1.3.
2. לאור השינוי כאמור בסעיפים 2-ב' ו- 2-ג' במסמך זה, מצורפת לסיכום זה טבלת השוואת ההצעות המתוקנת.
את טבלת השוואת ההצעות המתוקנת ניתן להוריד מאתר האינטרנט שכתובתו:                          WWW.EDUCATION.GOV.IL/MICHRAZIM/
ומאתר מינהל הרכש הממשלתי בכתובת: HTTP://WWW.MR.GOV.IL

בכבוד רב,


אורנה מיטמיגר
                           
מנהלת אגף רכש מכרזים והתקשרויות
נספח א'
להלן סעיף הביטוח שיש לכלול במסגרת הקול קורא והסכם ההתקשרות לייצור ואספקת ארוחות חמות למוסדות חינוך כולל טופס נספח ביטוחים – אישור קיום ביטוחים, אשר ייחתם על ידי מבטח הספק, אותו יש לשלב בנוסח הקול קורא במקום הניסוחים הנוכחיים שבסעיף 8.2.

סעיף הביטוח

הספק מתחייב, לבצע ולקיים את הביטוחים המפורטים בזה לטובתו ולטובת מדינת ישראל – משרד החינוך, ולהציג למשרד החינוך את הביטוחים הכוללים את כל הכיסויים והתנאים הנדרשים כאשר גבולות האחריות לא יפחתו מהמצוין להלן.

ביטוח חבות המעבידים
       1. הספק יבטח את אחריותו החוקית כלפי עובדיו בביטוח חבות מעבידים. 

      2.   גבולות  האחריות לא יפחתו מסך 5,000,000 דולר ארה"ב  לעובד, למקרה ולתקופת הביטוח 

            (שנה); 

      3.  הביטוח יורחב לשפות את מדינת ישראל – משרד החינוך, היה ונטען לעניין קרות תאונת 

           עבודה/מחלת מקצוע כי הם נושאים בחבות  מעביד כלפי מי מעובדי הספק.

ביטוח אחריות כלפי צד שלישי/חבות המוצר
      1. הספק יבטח את אחריותו החוקית על פי דיני מדינת ישראל בביטוח אחריותו כלפי צד 

          שלישי גוף ורכוש בכל תחומי מדינת ישראל והשטחים המוחזקים.

      2. גבול האחריות למקרה ולתקופה לא יפחת מ – 2,500,000 דולר ארה"ב.

      3. בפוליסה ייכלל סעיף אחריות צולבת (CROSS LIABILITY).

     4. ביטול חריגים:

          -  כל סייג/חריג לגבי רכוש שאינו בבעלותו של מפעיל המזנון וכל הפועלים מטעמו, אולם נמצא 

              בפיקוחו או בהשגחתו יבוטל כלפי מדינת ישראל.

          -  כל סייג/חריג המתייחס להרעלה מכל סוג שהוא, חומר זר ו/או מזיק אחר במאכל או במשקה

             יבוטל. 

         -  החריג/הסייג המתייחס לחבות כלשהי שעשויה לחול על המבוטח והנובעת מ: מוצרים שיוצרו, 

             נמכרו, סופקו, טופלו, הורכבו, שווקו ע"י המבוטח או בקשר עמו או כל איש  שבשירותו יבוטל ככל 

             שהחריג מתייחס לייצור ואספקת ארוחות חמות למוסדות חינוך. לחילופין יציג הספק לעניין 

             סעיף זה, ביטוח חבות המוצר  - PRODUCTS  LIABILITY  בגבול אחריות שלא יפחת מ 

             2,500,000 דולר ארה"ב.  

      5. הביטוח יורחב לשפות את מדינת ישראל – משרד החינוך, ככל שייחשבו אחראים למעשי ו/או  

          מחדלי הספק וכל הפועלים מטעמו.

כללי
בכל פוליסות הביטוח הנ"ל יכללו התנאים הבאים:-

1.   לשם המבוטח תתווסף מדינת ישראל –משרד החינוך, בכפוף להרחבי השיפוי כמפורט לעיל;

2. בכל מקרה של צמצום או ביטול הביטוח ע"י אחד הצדדים לא יהיה להם כל תוקף אלא, אם ניתנה על 

     כך הודעה מוקדמת של 60 יום לפחות במכתב רשום לחשב משרד החינוך. 

3.  המבטח מוותר על כל זכות תחלוף/שיבוב, תביעה, השתתפות או חזרה כלפי מדינת ישראל – משרד 

     החינוך ועובדיהם, ובלבד שהוויתור לא יחול לטובת אדם שגרם לנזק מתוך כוונת זדון;

4.  הספק לבדו אחראי כלפי המבטח לתשלום הפרמיות עבור הפוליסות ולמילוי כל החובות  המוטלות על 

     המבוטח על פי תנאי הפוליסות;

5.  ההשתתפות העצמית הנקובה בכל פוליסה ופוליסה תחול בלעדית על הספק.

6.   כל סעיף בפוליסות הביטוח המפקיע או מקטין בדרך כלשהי את אחריות המבטח כאשר קיים ביטוח 

      אחר, לא יופעל כלפי מדינת ישראל והוא בחזקת ביטוח ראשוני המזכה  במלוא  הזכויות על פי 

     פוליסות הביטוח.

7. תנאי הכיסוי של הפוליסות הנ"ל לא יפחתו מהמקובל על פי תנאי "פוליסות נוסח ביט", בכפוף 

     להרחבת הכיסויים המתחייבים על פי הנדרש לעיל.                                 

העתקי פוליסות הביטוח מאושרות ע"י המבטח או אישור בחתימתו על ביצוע הביטוחים כאמור לעיל, 

יומצאו על ידי הספק למשרד החינוך, עד למועד חתימת ההסכם.                                                      

הספק מתחייב כי בכל תקופת ההתקשרות החוזית עם מדינת ישראל – משרד החינוך, יחזיק בתוקף את פוליסות הביטוח. הספק מתחייב כי פוליסות הביטוח תחודשנה על ידו מדי שנה בשנה, כל עוד החוזה עם מדינת ישראל – משרד החינוך, בתוקף. הספק מתחייב להציג  את העתקי פוליסות המחודשות מאושרות  וחתומות ע"י המבטח או אישור חתום על ידהמבטח על חידושן למשרד החינוך, לכל  המאוחר שבועיים לפני סיום תקופת הביטוח.   

אין בכל האמור בסעיפי הביטוח כדי לפטור את מפעיל המזנון מכל חובה החלה עליו על פי דין ועל פי החוזה ואין לפרש את האמור כוויתור של מדינת ישראל – משרד החינוך, על כל זכות או סעד המוקנים להם על פי דין ועל פי חוזה זה.

נספח ביטוחים

לכבוד 

מדינת ישראל – משרד החינוך

א.ג.נ.,

                              הנדון:  אישור קיום ביטוחים.
הננו מאשרים בזה כי ערכנו למבוטחנו _______________________(להלן: "הספק")   לתקופת 

הביטוח  מיום _______________ עד יום ________________בקשר לייצור ואספקת ארוחות חומות למוסדות חינוך, את הביטוחים המפורטים להלן:

ביטוח חבות המעבידים

1. אחריותו החוקית כלפי עובדיו בכל תחומי מדינת ישראל והשטחים המוחזקים. 

2. גבולות האחריות לא יפחת מסך 5,000,000 דולר לעובד, למקרה  ולתקופת הביטוח (שנה).
3. הביטוח מורחב לשפות את מדינת ישראל – משרד החינוך  היה ונטען לעניין קרות תאונת עבודה/מחלת 

    מקצוע כלשהי  כי הם נושאים בחבות מעביד  כלשהם  כלפי מי מעובדי הספק.
ביטוח אחריות כלפי צד שלישי/חבות המוצר

1. אחריותו החוקית בביטוח אחריות כלפי צד שלישי על פי דיני מדינת ישראל, בגין נזקי גוף ורכוש. 

2.  גבולות האחריות שלא יפחתו מסך  2,500,000 דולר ארה"ב,  למקרה ולתקופת הביטוח,   (שנה). 

3. בפוליסה ייכלל סעיף אחריות צולבת (CROSS LIABILITY).

4. ביטול חריגים/סייגים:-

    - כל סייג/חריג המתייחס להרעלה מכל סוג שהוא, חומר זר ו/או מזיק אחר במאכל או במשקה מבוטל.

  -  החריג/הסייג המתייחס לחבות כלשהי שעשויה לחול על המבוטח והנובעת ממוצרים שיוצרו,

      נמכרו, סופקו, טופלו, הורכבו, שווקו ע"י המבוטח או בקשר עמו או כל איש שבשרותו מבוטל 

     ככל שהחריג/הסייג מתייחס לייצור ואספקת ארוחות חמות למוסדות חינוך.

     לחילופין:-

     לגבי ייצור ואספקת ארוחות חמות למוסדות חינוך ניתן בזה כיסוי במסגרת ביטוח חבות המוצר 

  PRODUCTS LIABILITY      בגבול אחריות של 2,500,000 דולר ארה"ב לפחות, למקרה ולתקופת 

     הביטוח (שנה

5. הביטוח מורחב לשפות את מדינת ישראל –  משרד החינוך, ככל שייחשבו אחראים למעשי  ו/או מחדלי 

     הספק וכל  הפועלים מטעמו. 

כללי

בפוליסות הביטוח  נכללו התנאים הבאים:

1.  לשם המבוטח יתווספו כמבוטחים נוספים:   מדינת ישראל –, משרד החינוך, בכפוף להרחבי השיפוי 

     כמפורט לעיל.

2.  בכל מקרה של צמצום או ביטול הביטוח  ע"י אחד הצדדים לא יהיה להם כל תוקף אלא אם ניתנה על 

     ידינו הודעה מוקדמת של  60  יום לפחות במכתב רשום למשרד החינוך  בירושלים .

3.  אנו מוותרים  על כל זכות שיבוב, תביעה, השתתפות  או חזרה, כלפי מדינת ישראל – משרד החינוך

     ועובדיהם,  ובלבד  שהוויתור לא יחול לטובת אדם שגרם לנזק מתוך כוונת זדון.
4.  הספק אחראי בלעדי כלפינו לתשלום דמי  הביטוח עבור כל הפוליסות ולמילוי  כל החובות  

     המוטלות על המבוטח על פי תנאי הפוליסות.

5.  ההשתתפויות העצמיות הנקובות בכל פוליסה ופוליסה תחולנה בלעדית על הספק.

6.  כל סעיף בפוליסות הביטוח המפקיע או מצמצם בדרך כל שהיא את אחריות המבטח, כאשר קיים 

     ביטוח אחר לא יופעל כלפי מדינת ישראל, והביטוח הינו  בחזקת ביטוח ראשוני  המזכה במלוא 

      הזכויות על פי הביטוח.

7.  תנאי הכיסוי של הפוליסות הנ"ל לא יפחתו מהמקובל על פי תנאי "פוליסות נוסח ביט", בכפוף 

     להרחבת הכיסויים המתחייבים על פי הנדרש לעיל.                                 

בכפוף לתנאי וסייגי הפוליסות המקוריות עד כמה שלא שונו במפורש על פי האמור באישור זה.

                                                                                       בכבוד רב,

______________                        _______________________________

         תאריך                                    חתימת מורשה המבטח  וחותמת המבטח

